Mount Shinn
Mount Shinn je planina na Antarktiku, 6 km jugoistočno od Mount Tyreeja u gorju Sentinel, koje je dio Ellsworthovih planina. Oko njega se nalaze lednici Ramorino (sjever), Crosswell (sjeveroistok) i Branscomb (jug-jugozapad) te Goodgeov klanac (jugoistok). Vrh je otkriven u januaru 1958. tokom izviđačkih letova u sklopu Međunarodne geofizičke godine. Ime mu je dao Savjetnički odbor za imena na Antarktiku (ACAN ili US-ACAN), i to po poručniku Conradu (Gusu) S. Shinnu iz Američke ratne mornarice, koji je bio pilot na nekim od ovih letova. Također je pilotirao avionom RD4 (u kojem je bio i admiral Dufek) kojim je 31. 10. 1956. izvršeno prvo slijetanje aviona na geografski Južni pol. Smatralo se da je ova planina viša od 4800 m, ali su 2001. Damien Gildea i Rodrigo Fica iz Fondacije "Omega" izvršili ponovno mjerenje koristeći GPS-resiver Trimble 5700 i sistem za obradu podataka AUSPOS australijske vlade.